২০২৫-এ রাজনীতি, যুদ্ধ, বিজ্ঞান থেকে কূটনীতি রাজ্যে আলোড়ন ফেলা বড় ঘটনা

কলকাতা: ২০২৫ সালে দেশ থেকে রাজ্যে বেশ কয়েকটি বড় ঘটনা সংবাদ শিরোনামে স্থান পেয়েছে। চলতি বছর কলকাতা শহরের বুকে রেখে গেল বেশ কিছু স্মৃতি। এসএসসি নিয়োগ মামলা, আরজিকর মামলার রায় থেকে কলকাতায় মেসির সফরে বিশৃঙ্খলা সব নিয়ে গোটা বছরই আলোড়ন ফেলেছে বহু ঘটনা। বছরের শেষ দিনে রাজনীতি, যুদ্ধ, বিজ্ঞান থেকে কূটনীতি-জেনে নেওয়া যাক ২০২৫-এর সাড়া জাগানো সব বড় মুহূর্ত।

এসএসসি
নিয়োগ দুর্নীতি মামলায় ২০২৫ সালের ৩ এপ্রিল নজিরবিহীন রায় দেয় দেশের শীর্ষ আদালত। চলতি বছরে সুপ্রিম কোর্টে নিয়োগ দুর্নীতি মামলায় ধাক্কা খায় রাজ্য সরকার।সুপ্রিম কোর্টের রায়ে চাকরি বাতিল হয়ে যায় এসএসসি-র প্রায় ২৬ হাজার চাকরি। তৎকালীন প্রধান বিচারপতি সঞ্জীব খান্না এবং বিচারপতি সঞ্জয় কুমারের বেঞ্চ ২০১৬ সালের সম্পূর্ণ নিয়োগ প্যানেলই খারিজ করে দেয়। এই রায়ের ফলে এক ধাক্কায় চাকরি হারান বিপুল সংখ্যক শিক্ষক-শিক্ষিকা ও শিক্ষাকর্মী। তারপর বারবার এই রায় পুর্নবিবেচনার আবেদন জানানো হলেও আর ফেরেনি চাকরি।এরপর প্রাথমিকের ৩২ হাজার শিক্ষকের চাকরির ভবিষ্যত নিয়ে হাইকোর্টে শুরু হয় মামলার শুনানি। বিচারপতি তপোব্রত চক্রবর্তী এবং বিচারপতি ঋতব্রতকুমার মিত্রের ডিভিশন বেঞ্চে ওঠে মামলা। কী হবে প্রাথমিকের ৩২ হাজার শিক্ষকের? প্রায় ২৬ হাজার শিক্ষক-শিক্ষাকর্মী চাকরি হারানোর পর থেকে আশঙ্কায় ভুগছিলেন প্রাথমিকের শিক্ষকরাও। সেই মামলায় অবশেষে হাইকোর্টের ডিভিশন বেঞ্চের রায়ে চাকরি ফিরে পান ৩২ হাজার প্রাথমিক শিক্ষক।

আরজি কর মামলার রায়
২০২৪ উত্তাল হয়েছিল আরজি করের ধর্ষণ ও খুনের ঘটনায়। আরজি কর মেডিক্যাল কলেজে কর্তব্যরত চিকিৎসকের মৃত্যুর ঘটনায় তোলপাড় হয় রাজ্য রাজনীতি। ঘটনার পরই গ্রেফতার হন সিভিক ভলান্টিয়ার সঞ্জয় রায়। ২০২৫-এর শুরুতেই সেই সঞ্জয়ের শাস্তি ঘোষণা করে আদালত। শিয়ালদহ অতিরিক্ত দায়রা আদালত সঞ্জয়কে আমৃত্যু কারাদণ্ডের নির্দেশ দেয়।

কসবা ল কলেজে
আরজি করের ঘটনার পর ফের হিন্দোল ওঠে কসবা ল কলেজের ঘটনায়। গত ২৫ জুন কসবার সাউথ ক্যালকাটা ল কলেজে গণধর্ষণের শিকার হন প্রথম বর্ষের এক ছাত্রী। মূল অভিযুক্ত কলেজেরই প্রাক্তন ছাত্র বলে জানা যায়। তিনি আবার কলেজেরই অস্থায়ী কর্মী। তাঁর সঙ্গে জুড়ে যায় শাসকদলের নাম। জুড়ে যায় তৃণমূলের ছাত্র সংগঠনের নাম। তাঁকে অপরাধে মদত দিয়েছিল কলেজেরই দুই ছাত্র। জড়ায় এক নিরাপত্তা রক্ষীরও নাম। গোটা ঘটনায় ফের রাস্তায় নামে শহরের মানুষ। ওয়াকফ (সংশোধনী) আইন (Waqf (Amendment) Act, 2025)-এর প্রতিবাদে শুরু হয়েছিল এবং এতে অগ্নিসংযোগ, ভাঙচুর, ও ব্যাপক ক্ষয়ক্ষতি হয়, যার ফলে বহু হিন্দু পরিবার বাস্তুচ্যুত হয় এবং একাধিক গ্রেফতারি ও ইন্টারনেট বন্ধের মতো ঘটনা ঘটে। এই আইন নিয়ে রাজনৈতিক বিতর্ক ও বিক্ষোভের মধ্যে, রাজ্যের মুখ্যমন্ত্রী মমতা বন্দ্যোপাধ্যায় ওয়াকফ সম্পত্তি রক্ষার প্রতিশ্রুতি দেন, যদিও বিরোধীরা রাজ্যের আইন-শৃঙ্খলা পরিস্থিতি নিয়ে প্রশ্ন তোলে। পরিস্থিতি নিয়ন্ত্রণের বাইরে চলে যাওয়ায় কলকাতা হাইকোর্টের একটি ডিভিশন বেঞ্চ মন্তব্য করে, রাজ্য সরকার যদি সময়মতো ও যথাযথ পদক্ষেপ নিত, এমনকি কেন্দ্রীয় সশস্ত্র বাহিনী মোতায়েনের সিদ্ধান্ত নিত, তাহলে পরিস্থিতি এতটা ভয়াবহ হতো না।

SIR ঘিরে ভোটার তালিকা বিতর্ক ও রাজনৈতিক কাজিয়া
২০২৫ সালে ভোটার তালিকার বিশেষ নিবিড় সংশোধন বা SIR প্রক্রিয়া পশ্চিমবঙ্গের রাজনীতিতে নতুন করে বিতর্ক উসকে দেয়। খসড়া ভোটার তালিকা প্রকাশের পর দেখা যায়, রাজ্যজুড়ে লক্ষাধিক ভোটারের নাম তালিকা থেকে বাদ পড়েছে। নির্বাচন কমিশনের তরফে জানানো হয়, মৃত ভোটার, একই ব্যক্তির একাধিক নাম, ঠিকানা পরিবর্তন, প্রয়োজনীয় নথির অভাব ও দীর্ঘদিন ভোট না দেওয়ার মতো কারণেই এই নামগুলি বাদ দেওয়া হয়েছে। তবে বিরোধী দলগুলির অভিযোগ, এই প্রক্রিয়ার আড়ালে নির্দিষ্ট সংখ্যালঘু, পরিযায়ী শ্রমিক ও বিরোধী সমর্থকদের নাম পরিকল্পিতভাবে ছাঁটাই করা হচ্ছে।তৃণমূল বিষয়টি নিয়ে প্রকাশ্যে আপত্তি তোলে এবং দাবি করে, SIR প্রক্রিয়ায় যথাযথ শুনানি ও যাচাই ছাড়াই বহু বৈধ ভোটারের নাম বাদ পড়েছে।

ডিএ বকেয়া ও আদালত অবমাননার আশঙ্কা
রাজ্য সরকারের সামনে নতুন আইনি সংকট তৈরি হয়েছে সুপ্রিম কোর্টের নির্দেশে। শীর্ষ আদালত ৩০ জুনের মধ্যে রাজ্য সরকারি কর্মীদের বকেয়া মহার্ঘ ভাতার ২৫ শতাংশ মেটানোর নির্দেশ দিলেও সরকার তা কার্যকর করতে পারেনি। ফলে আদালত অবমাননার আশঙ্কা তৈরি হয়েছে। যদিও রাজ্য সরকার এই বিষয়ে সুপ্রিম কোর্টে পুনর্বিবেচনার আবেদন করেছে, আইন বিশেষজ্ঞদের মতে, সেই আবেদন আদালত অবমাননার ঝুঁকি থেকে সরকারকে রেহাই দেবে—এমন কোনও নিশ্চয়তা নেই।

ঋতুরাজ হোটেলে অগ্নিকাণ্ড
৩০ এপ্রিল বড়বাজারের মেছুয়ায় ঋতুরাজ হোটেলের ভয়াবহ অগ্নিকাণ্ডে প্রাণ হারান ১৪ জন। ধোঁয়ায় দমবন্ধ হয়ে বেশিরভাগ মানুষের মৃত্য়ু হয়। আহত হয়েছে ১৩ জন। হোটেলে অগ্নিনির্বাপণ ব্যবস্থা ও নিরাপত্তার মান নিয়ে প্রশ্ন উঠেছে। ঘটনার তদন্তে বিশেষ তদন্তকারী দল গঠন করা হয়েছে।

দিঘায় জগন্নাথ মন্দির
২০২৫ সাল পর্যটনের মানচিত্রের দিঘা গুরুত্বপূর্ণ হয়ে উঠেছে। ৩০ এপ্রিল দিঘায় জগন্নাথ মন্দিরের উদ্বোধন করেন মুখ্যমন্ত্রী মমতা বন্দ্যোপাধ্যায়। প্রায় ২০০ কোটি টাকা ব্যায়ে ২২ একর জমির ওপর নির্মিত এই মন্দির ইতিমধ্যেই আকর্ষণের কেন্দ্রবিন্দুতে পরিণত হয়েছে।

আরও পড়ুন: ২০২৫-এ ভারত ঘটে যাওয়া ১০ বড় ঘটনা, দেখে নিন একনজরে

মেট্রোর নয়া রুটের উদ্বোধন
২০২৫ সালে শহর কলকাতা পেয়েছে ‘ঐতিহাসিক উপহার’।কলকাতা মেট্রো পরিষেবায় এক নতুন দিগন্ত উন্মোচিত হয়েছে। ২২ অগস্ট প্রধানমন্ত্রী নরেন্দ্র মোদি শহরের তিনটি গুরুত্বপূর্ণ মেট্রো রুটের উদ্বোধন করেছেন। এর ফলে কলকাতার মেট্রো মানচিত্রে এক বিরাট পরিবর্তন এসেছে।শিয়ালদহ থেকে এসপ্ল্যানেড পর্যন্ত মেট্রো চলাচল শুরু হতেই। হাওড়া ময়দান থেকে সল্টলেক সেক্টর ৫ পর্যন্ত পুরো গ্রিন লাইন চালু হয়ে গিয়েছে। এটিই দেশের প্রথম আন্ডারওয়াটার মেট্রো।নোয়াপাড়া থেকে জয় হিন্দ (বিমানবন্দর) পর্যন্ত মেট্রো পরিষেবা শুরু হতেই কলকাতার বাসিন্দারা সরাসরি মেট্রো করে বিমানবন্দরে পৌঁচ্ছে যাচ্ছেন।

জলমগ্ন কলকাতা
২২ সেপ্টেম্বর ২০২৫ সাল, জলমগ্ন কলকাতা। ওই দিন কলকাতা ১৩৭ বছর পর রেকর্ড বৃষ্টি হয়েছে। ২৪৭.৫ মিলিমিটার বৃষ্টি হয়েছিল। বালিগঞ্জ, গড়িয়া, পাটুলি, বেহালা-সহ বিস্তৃর্ণ এলাকা জলমগ্ন হয়। রাতভর প্রবল বৃষ্টি হয়েছিল। জলভরা রাস্তায় বিদ্যুতের তার ছিঁড়ে যাওয়ার বিদ্যুৎস্পষ্ট হয়ে মৃত্যু হয়েছিল ১০ জনের।সিইএসসি’র ভূমিকা নিয়ে প্রশ্নচিহ্ন দেখা দিয়েছিল। মৃতদের পরিবারকে ক্ষতিপূরণ ও চাকরির প্রতিশ্রুতি দেয় রাজ্য। হাইকোর্টে মামলা হয়েছিল।

উত্তরবঙ্গে বিপর্যয়
অক্টোবরেই উত্তরবঙ্গ অতিভারী বৃষ্টি আর ভূমিধসে বিপর্যস্ত হয়। অনবরত ভারী বৃষ্টিপাত ও ভূমিধসের ঘটনা রাজ্যের জন্য এক বড় প্রাকৃতিক বিপর্যয়ের আকার নেয়। দার্জিলিং, মিরিক, কালিম্পং, জলপাইগুড়ি ও আলিপুরদুয়ারসহ বহু জেলার মুখোমুখি হয় ভয়াবহ বন্যা, রাস্তা ও সেতু ভেঙে যাওয়া, যোগাযোগ ব্যবস্থার বিচ্ছিন্নতা এবং জেলা জুড়ে হাজার হাজার মানুষ ঘর ছাড়তে বাধ্য হয়। দার্জিলিং, কালিম্পং, জলপাইগুড়ি লন্ডভন্ড হয়ে যায়। একের পর এক ব্রিজ রাস্তা ভেঙে যায়। মৃত্যু হয়েছে ৩০ জনেরও বেশি মানুষের। মিরিক ও সংলগ্ন এলাকায় ব্যাপক ক্ষতি হয়েছিল।এই পরিস্থিতিতে রাজ্য সরকার দ্রুত পদক্ষেপ নেয় এবং মুখ্যমন্ত্রী মমতা বন্দ্যোপাধ্যায় সরেজমিন পরিদর্শনে যান।

শোভনের প্রত্যাবর্তন
ঘরে ছেলে ঘরে ফিরলেন। শোভন চট্টোপাধ্যায় ফিরলেন তৃণমূল কংগ্রেসে। প্রথম অভিষেক বন্দ্যোপাধ্যায়ের সঙ্গে ক্যামাকস্ট্রিটের অফিসে বৈঠক। তারপর মমতা বন্দ্যোপাধ্যায়ের সঙ্গে উত্তরবঙ্গে বৈঠক। তারপরই তৃণমূল কংগ্রেসে প্রত্যাবর্তন শোভেনের। সঙ্গে অবশ্যই ঘাসফুল শিবিরে এলেন বান্ধবী বৈশাখী।

জেলমুক্তি পার্থ চট্টোপাধ্যায়
একটানা ১২০৭ দিন পর 2025 এর ১১ নভেম্বর জেল থেকে মুক্তি পান রাজ্যের প্রাক্তন শিক্ষামন্ত্রী পার্থ চট্টোপাধ্যায়। নিয়োগ দুর্নীতি মামলায় পার্থ চট্টোপাধ্যায় মুক্তি পাওয়ার পরে এই মামলার ভবিষ্যৎ নিয়ে জল্পনা শুরু হয়

মেসি-মেস
লিয়োনেল মেসির সফর বিশ্ব দরবারে মাথা হেঁট করে দিল কলকাতার।টিকিট কেটেও মে,মেসিকে দেখতে না পেয়ে স্টেডিয়ামে মেসি সংক্ষিপ্ত সময়ের জন্য এলেও, হাজার হাজার ভক্তের ভিড়, দুর্বল ব্যবস্থাপনা এবং ভুল যোগাযোগের কারণে হতাশ হয়ে পড়ে। ক্ষুব্ধ জনতা চেয়ার ভাঙা শুরু করে, যা পরে মাঠের দিকে ছুঁড়ে মারা হয়। লন্ডভন্ড হল শহরের বৃহত্তম ফুটবল স্টেডিয়াম যুবভারতী ক্রীড়াঙ্গন।হাজার হাজার দর্শকের ক্ষোভ আছড়ে পড়ল সল্টলেক স্টেডিয়াম এবং লাগোয়া এলাকায়। তুমুল বিশৃঙ্খল পরিস্থিতিতে মাঝপথ থেকে গাড়ি ঘুরিয়ে ফিরে যেতে হল মুখ্যমন্ত্রীকে। এ ঘটনা নজিরবিহীন। মমতা বন্দ্যোপাধ্যায় এই অব্যবস্থাপনার জন্য প্রকাশ্যে ক্ষমা চান। ঘটনা তদন্তে বিশেষ তদন্তকারী দল (SIT) গঠন করা হয়, যার বিরুদ্ধে হাইকোর্টে জনস্বার্থ মামলাও দায়ের হয়।